text: En verdensrekord skal slåes
  01 juli 2011 kl. 12.58
  Lige nu bliver der bygget på et meget højt Legotårn i Legoland. Verdensrekorden skal slåes.
  
  Den nuværende rekord på 31,19 meter.
  For at slå den, skal der samles ½ million Lego klodser.
  - Det er den ultimative Lego byggeoplevelse. Det bliver fantastisk at arbejde sammen med børnene om at bygge så højt, at vi forhåbentligt slår verdensrekorden, siger event manager Claus Pedersen.
  - Vi håber, at gæsterne vil føle den samme stolthed som os ved at hjælpe os med at bygge verdens højeste Lego tårn og få rekorden hjem til Danmark, hvor den selvfølgelig hører til, siger han. 
  Den nuværende verdensrekord tilhører Brasilien, som i april byggede et tårn på 31,19 meter. 
  Oprindeligt var det meningen, at tårnet skulle bygges i forlystelsesparkens eventområde, men det ville give problemer i forhold til lufthavnen. 
  Derfor bygges Lego tårnet nu ved parkens hovedindgang.
  